U-I-71/96
Natisni
Opravilna št.:
U-I-71/96
Datum odločitve:
4. 4. 1996
Objavljeno:
OdlUS V, 37
ECLI:
ECLI:SI:USRS:1996:U.I.71.96
Akt:
Zakon o lokalni samoupravi (Ur. list RS, št. 72/93, 6/94 - odl. US, 45/94 - odl. US, 57/94, 14/95, 20/95 . odl. US in 9/96 - odl. US), 18. in 19. čl.
Izrek:
Pobuda za začetek postopka za oceno ustavnosti 18. in 19. čl.

Zakona o lokalni samoupravi se zavrže.
Evidenčni stavek:
Tajnik občine ni legitimiran za vložitev zahteve za oceno ustavnosti in zakonitosti. Če izpodbijane določbe predpisa ne posegajo v njegove pravice, pravne koristi oziroma pravni položaj, se njegova vloga zavrže.
Geslo:
Pravni interes pobudnika kot procesni pogoj za začetek postopka pred ustavnim sodiščem.

Tajnik občine kot neupravičeni vlagatelj zahteve.

Krajevne skupnosti.

Lokalna samouprava.
Pravna podlaga:
Zakon o Ustavnem sodišču (ZUstS), 23., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Tajnik Občine Šoštanj
Datum vloge:
19. 3. 1996
Vrsta odločitve:
sklep
Vrsta rešitve:
zavrženje
Dokument:
US17773
Dokument v PDF obliki:
U-I-71-96.pdf
113 KB
Prenesite datoteko
U-I-71/96
4.4.1996
S K L E P
Ustavno sodišče je v postopku za preizkus pobude tajnika Občine Šoštanj za začetek postopka za oceno ustavnosti na seji dne 4. aprila1996
s k l e n i l o :
Pobuda za začetek postopka za oceno ustavnosti 18. in 19. člena Zakona o lokalni samoupravi (Uradni list RS, št. 72/93, 6/94 - odl. US, 45/94 - odl. US, 57/94, 14/95, 20/95 - odl. US in 9/96 - odl. US) se zavrže.
O b r a z l o ž i t e v :
1. Pobudnik izpodbija ustavnost določb 18. in 19. člena Zakona o lokalni samoupravi. Meni, da sta navedeni določbi v neskladju z Ustavo, ker ohranjata položaj krajevnih skupnosti, ki so ga imele pred uveljavitvijo lokalne samouprave, in pomenita nevarnost dezintegracije občine.
2. Zakon o Ustavnem sodišču (Uradni list RS, št. 15/94 - v nadaljevanju: ZUstS) določa v 23. členu, da lahko zahtevo za oceno ustavnosti in zakonitosti vložijo predstavniški organi lokalnih skupnosti, če so ogrožene pravice lokalnih skupnosti. V 91. členu Zakona o lokalni samoupravi pa je določeno, da lahko občina vloži zahtevo za oceno ustavnosti in zakonitosti predpisov države, s katerimi se posega v njen ustavni položaj in pravice.
Na podlagi navedenih zakonskih določb lahko zahtevo vloži občinski svet ali župan, če ima za to posebno pooblastilo občinskega sveta ali splošno pooblastilo v statutu občine.
Tajnik občine ni upravičeni vlagatelj zahteve.
Pobudo za začetek postopka za oceno ustavnosti in zakonitosti pa lahko vloži vsakdo, če izkaže svoj pravni interes. Tajnik Občine Šoštanj ne izkazuje pravnega interesa glede izpodbijanih zakonskih določb, saj te določbe ne posegajo neposredno v njegove pravice, pravne koristi ali pravni položaj.
3. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo s sedmimi glasovi proti dvema. Proti sta glasovala sodnika Jerovšek in Šturm.
Predsednik
dr. Tone Jerovšek